Aga kogu mu sisemine olemus karjub ja protesteerib tööle mineku vastu, sest sealne õhkkond on mind üsna lühikese aja jooksul muutnud täiesti paranoiliseks. Mu enesehinnang on langenud  miinus 100-ni, ma ei usalda end enam milleski, hirm lihtsamagi tööülesande täitmisel läbi põruda välistab igasuguse katsetusegi õnnestumiseks. Pidev valmisolek enesekaitseks ja eneseõigustuseks võtab peaaegu kogu mu emotsionaalse jõu tööpäevast, mingisugusest keskendumisest ning uute ideede genereerimisest ei saa juttugi olla.